জম্মুতে হাই অ্যালার্ট, বিস্ফোরণের শব্দ, কী অবস্থা দেখুন

নয়াদিল্লি: ‘অপারেশন সিঁদুর’ (Operation Sindoor) এর পর প্রত্যাঘাত শুরু করল পাকিস্তান। বৃহস্পতিবার রাতে জম্মুর দিকে উড়ে আসছে রকেট। পর পর বিস্ফোরণের শব্দ শোনা গিয়েছে জম্মুতে। এরপরই তার জবাবে ভারতীয় সেনা পর পর যুদ্ধবিমান নিয়ে পাল্টা প্রত্যাঘাত শুরু করেছে। পাকিস্তানকে জবাব দিতে ভারত তার এয়ার ডিফেন্স সিস্টেম ‘এস ৪০০’ সুদর্শন চক্র সক্রিয়। সম্পূর্ণ ‘ব্ল্যাকআউট’ (Complete blackout in Jammu) করে দেওয়া হয়েছে এলাকায়।

বৃহস্পতিবার রাতে জম্মুর দিকে আসা পাকিস্তানের মোট আটটি ক্ষেপণাস্ত্র ভারত ধুলিসাৎ করেছে। মূলত জম্মু বিমানবন্দর, সাম্বা, আরএস পুরা, আরিনা এবং সংলগ্ন এলাকা পাক হামলার নিশানায়। আকাশ প্রতিরক্ষা ব্যবস্থা এস-৪০০ দিয়ে এই ক্ষেপণাস্ত্রগুলি আটকানো হয়েছে। জম্মু বিশ্ববিদ্যালয়ের সামনেও দু’টি পাকিস্তানি ড্রোন গুলি করে নামানো হয়েছে। বহু জায়গায় মোবাইলের নেটওয়ার্কও অনেকে পাচ্ছেন না বলে দাবি করছে। জম্মু বিমানবন্দর, পঠানকোটের বায়ুসেনার ঘাঁটিতে সাইরেন বাজছে। সাইরেনের শব্দ শোনা গিয়েছে বারামুলা, কুপওয়ারার মতো এলাকাতেও। এই পরিস্থিতিতে বৈষ্ণোদেবীতে সম্পূর্ণ ব্ল্যাকআউট সম্পন্ন হয়েছে।

আরও পড়ুন: জঙ্গিদের রাষ্ট্রীয় মর্যাদায় শেষকৃত্য পাকিস্তানে প্রচলিত!’ মিশ্রির কটাক্ষ ইসলামাবাদকে

জম্মুর পাশাপাশি পঞ্জাব, রাজস্থানের বিভিন্ন এলাকাতেও বিস্ফোরণের শব্দ শোনা গিয়েছে।রাজস্থানের জয়সলমেরে পাকিস্তানি ড্রোন ধ্বংস করেছে ভারত। সীমান্ত সংলগ্ন পঞ্জাবের বিভিন্ন অংশেও ‘ব্ল্যাকআউট’ করা হয়েছে।